CELEX: 31987D0547
Language: el
Date: 1987-11-04 00:00:00
Title: 87/547/ΕΟΚ: Απόφαση της Επιτροπής της 4ης Νοεμβρίου 1987 για την έγκριση του προγράμματος δράσεων σχετικά με την προώθηση της γεωργίας στην αυτόνομη επαρχία του Μπολτσάνο, το οποίο καταρτίστηκε σύμφωνα με τον κανονισμό (ΕΟΚ) αριθ. 1401/86 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31987D0547

87/547/ΕΟΚ: Απόφαση της Επιτροπής της 4ης Νοεμβρίου 1987 για την έγκριση του προγράμματος δράσεων σχετικά με την προώθηση της γεωργίας στην αυτόνομη επαρχία του Μπολτσάνο, το οποίο καταρτίστηκε σύμφωνα με τον κανονισμό (ΕΟΚ) αριθ. 1401/86 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 327 της 18/11/1987 σ. 0026 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Νοεμβρίου 1987  για την έγκριση του προγράμματος δράσεων σχετικά με την προώθηση της γεωργίας στην αυτόνομη επαρχία του Μπολτσάνο, το οποίο καταρτίστηκε σύμφωνα με τον κανονισμό (ΕΟΚ) αριθ. 1401/86 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (87/547/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1401/86 του Συμβουλίου της 6ης Μαΐου 1986 για τη θέσπιση κοινής ενέργειας για την προώθηση της γεωργίας σε ορισμένες μειονεκτικές περιοχές της βόρειας Ιταλίας (1),  Εκτιμώντας:  ότι, σύμφωνα με το άρθρο 4 παράγραφος 1 του εν λόγω κανονισμού, η ιταλική κυβέρνηση διαβίβασε στην Κοινότητα στις 24 Δεκεμβρίου 1986, το πρόγραμμα δράσεων που είχε καταρτίσει η αυτόνομη επαρχία του Μπολτσάνο·  ότι, μετά από αίτηση της Επιτροπής, διαβιβάστηκαν στις 9 Ιουνίου 1987 ορισμένα στοιχεία που συμπλήρωναν ή τροποποιούσαν το πρόγραμμα αυτό·  ότι το προαναφερόμενο πρόγραμμα ανταποκρίνεται στους στόχους της κοινής ενέργειας που αναφέρονται στο άρθρο 2 του εν λόγω κανονισμού·  ότι το πρόγραμμα περιλαμβάνει τα στοιχεία που απαιτούνται βάσει του άρθρου 3 παράγραφος 1 του εν λόγω κανονισμού·  ότι οι δαπάνες που προβλέπονται στο πρόγραμμα δεν υπερβαίνουν τα όρια που προβλέπονται στο άρθρο 7 παράγραφος 2 του εν λόγω κανονισμού και ότι, εξάλλου, τηρούνται οι ποσοστώσεις που έχουν οριστεί για την αυτόνομη επαρχία του Μπολτσάνο από το ιταλικό κράτος·  ότι οι δράσεις που προβλέπονται στο πρόγραμμα περιγράφονται λεπτομερώς όσον αφορά τα δύο πρώτα έτη εφαρμογής και ότι, για το λόγο αυτό, θα πρέπει να παρασχεθούν περαιτέρω στοιχεία αξιολόγησης όσον αφορά τα επόμενα έτη·  ότι σύμφωνα με το άρθρο 8 του προαναφερόμενου κανονισμού, η Επιτροπή πρέπει να καθορίσει τον τρόπο κοινοποίησης των πληροφοριών σχετικά με την εξέλιξη των δράσεων·  ότι ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά θέματα ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται, σύμφωνα με τον κανονισμό (ΕΟΚ) αριθ. 1401/86 το πρόγραμμα δράσεων σχετικά με την προώθηση της γεωργίας το οποίο καταρτίστηκε από την αυτόνομη επαρχία του Μπολτσάνο, διαβιβάστηκε από την ιταλική κυβέρνηση στις 24 Νοεμβρίου 1986 και, στη συνέχεια, συμπληρώθηκε και τροποποιήθηκε στις 9 Ιουνίου 1987.  Άρθρο 2  Η ιταλική κυβέρνηση θα διαβιβάσει στην Επιτροπή, πριν από το τέλος των δύο πρώτων ετών εφαρμογής του προγράμματος, προσθήκη η οποία θα περιλαμβάνει περαιτέρω στοιχεία αξιολόγησης όσον αφορά τις δράσεις που προβλέπονται για τα επόμενα έτη.  Άρθρο 3  Η ιταλική κυβέρνηση θα ανακοινώσει επίσης στην Επιτροπή τις πληροφορίες σχετικά με την εξέλιξη των αναπτυξιακών δράσεων στην αυτόνομη επαρχία του Μπολτσάνο με διετή περιληπτική έκθεση όσον αφορά τις δράσεις που έχουν πραγματοποιηθεί, πραγματοποιούνται και προβλέπονται, η οποία θα συνοδεύεται από τον πίνακα που αναφέρεται στο παράρτημα.  Άρθρο 4  Η παρούσα απόφαση απευθύνεται στην Ιταλική Δημοκρατία.  Βρυξέλλες, 4 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 128 της 14. 5. 1986, σ. 5.  ΠΑΡΑΡΤΗΜΑ  Πληροφοριακή έκθεση σχετικά με την εξέλιξη της αναπτυξιακής δράσης κατά την έννοια του άρθρου 8 του κανονισμού (ΕΟΚ) αριθ. 1401/86  ΠΕΡΙΟΧΗ ΔΙΕΤΙΑ  1.2.3.4.5.6,7.8 //  //  //  //  //  //  //  // Κώδικας  // Είδος δράσης   // Συνολικό κόστος των  ενεργειών που προβλέπονται  στο πρόγραμμα   // Συνολικό κόστος των  ενεργειών που έχουν  πραγματοποιήθει   // Συνολικό κόστος των  ενεργειών που  πραγματοποιούνται   // Συνεισφορές σε βάρος  του ΕΓΤΠΕ   // Σημειώσεις   // 1.2.3.4.5.6.7.8 //  //  //  //  //  // που έχουν  ζητηθεί   // που θα  ζητηθούν   //   //    //   //   //   //   //   //   //   // 1   // 2   // 3   // 4   // 5   // 6   // 7   //   //    //   //   //  //   //   //   //   // α   // Βελτίωση των αγροτικών δομών  //   //   //   //   //   //   // β   // Βελτίωση των δασών  //   //   //   //   //   //   // γ   // Ανασύσταση των αγροτεμαχίων   //   //   //   //   //   //   // δ  // Καταπολέμηση της διάβρωσης   //   //   //   //   //   //  // ε   // Βελτίωση των γεωργικών εκτάσεων   //   //   //   //  //   //   // στ   // Βελτίωση ή δημιουργία υποδομής για τον γεωργικό τουρισμό   //   //   //   //   //   //   //    //  //   //   //   //   //   //